Elämänkatsomustieto

TUNTISUUNNITELMA

TUNNIN SISÄLTÖ:

* Yhteisö ja ihmisoikeudet (OPS)
* tasa-arvo ja rauha (OPS)
* keskitytään rauha-käsitteeseen ja siihen **miten voin edistää rauhaa (POPS)**

TAVOITTEET:

Tarkoituksena on keskittyä tällä tunnilla nimenomaan rauhaan ja käsitteen rauha avaamiseen.

* Oppilaat alkavat pohtimaan mitä kaikkea rauhalla voidaan tarkoittaa
* Oppilaat ymmärtävät rauha-käsitteen ilmenemisen myös omassa ympäristössään

KOHDERYHMÄ: 5.-6.-luokat, yhdysopetus, 2 oppituntia

Tunnin kulku:

OSA 1

Opettaja tuo luokkaan kuvia erilaisista rauhansymboleista, esim. peace -merkki ja rauhankyyhky jne. (Esim. Hesarin kuukausiliitteessä ollut juttu rauhanaatteesta). (Tunnin alkuun voidaan lukea lyhyt tarina, jossa käsitellään rauhaa ja sen eri muotoja. Tämä vain jos oppilasryhmä on sellainen, ettei sieltä helposti nouse esiin oppilaiden omia ideoita.)

Kysytään tietävätkö oppilaat mitä asiat symboloivat 🡪 rauhaa

Tämän jälkeen pyritään löytämään sanallinen määrittely rauhalle ja toteutetaan se niin että taululle aletaan kokoamaan miellekarttaa, joka täydentyy oppilaiden ehdotuksista.

- todetaan että rauhaa voidaan lähestyä ja määritellä hyvin eri tavoin

- opettajan tulee pitää huolta että käsitteen eri ulottuvuudet tulevat esille

(esim. väkivallattomuus, rauha sodan vastakohtana, rauha valtioiden välisenä sotilas-poliittisena tilana, rauha elinympäristössämme, koulurauha jne...)

OSA 2

Kun miellekarttaan on tullut riittävästi monipuolisia asioita, tulee jokaisen oppilaan poimia vihkoonsa rauha otsikon alle 3 sellaista näkökulmaa tai asiaa, jotka tulivat heille uutena ajatuksena rauhan suhteen.

OSA 3

Tämän jälkeen taululle piirretään jana, jonka toisessa päässä on rauha ja toisessa sota. Käydään janan ideaa läpi yhdessä. Oppilaille jaetaan erilaisia tarinoita, huomioiden luokka-aste-erot. Oppilaiden tehtävänä on huolellisesti lukea oma tarinansa ja miettiä mille kohdalle rauha-sota-jatkumoa heidän tarinansa sijoittuisi. Ideana on estää ns. dikotomisen käsityksen syntymistä ja herättää oppilaita havaitsemaan että myös omaa ympäristöään voi tarkastella rauhan suhteen. Oppilaat kirjoittavat tarinansa päähenkilön nimen janalle siihen kohtaan, mihin he katsovat sen kuuluvan ja pienryhmissä esittelevät oman tarinansa ja perustelun sille miksi he sijoittivat tarinan juuri siihen kohtaan.

OSA 4

Rauha kouluyhteisössä - rauhanpuu, jokainen tekee 2-3 lehteä puuhun ja kirjoittaa lehtiin sellaisia asioita, joilla koulurauhaa voidaan edistää tai joilla se voidaan taata.

🡪 huomataan että samat asiat ovat pitkälti ratkaisuna myös sodissa, vaikka ne usein ovatkin toki hyvin monimutkaisia ja ongelmallisia